Diari Oficial de la Generalitat Valenciana


Sumari del DOGV 3541, del 19-07-1999 (1999/6522)

Informació pública del pla parcial, programa d'actuació integrada i avantprojecte d'urbanització del sector S-2 del Pla General d'Ordenació de la Granja de Rocamora.
---------------------------------------------------------------------------------------------------------------------------------------------------------------------

### Dades del document

Número de DOGV
:   3541

Data del DOGV
:   19-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6522


Organisme emissor
:   Ajuntament de Granja de Rocamora

Tipus de document
:   Anunci

Informació pública del pla parcial, programa d'actuació integrada i avantprojecte d'urbanització del sector S-2 del Pla General d'Ordenació de la Granja de Rocamora. [1999/6522]
  
L'Ajuntament de la Granja de Rocamora, en sessió plenària celebrada el dia 20 de maig de 1999, va acordar admetre a tràmit i sotmetre a informació pública durant 20 dies, el programa d'actuació integrada, pla parcial i avantprojecte d'urbanització del sector S-2 (paratge de la Creu) no detallat del Pla General d'Ordenació Urbana de la Granja de Rocamora. El termini d'exposició comptarà a partir de l'última publicació d'aquest edicte, el qual s'anunciarà així mateix en un diari d'informació general d'àmplia difusió a la localitat.
  
L'expedient podrà ser examinat a la secretaria de l'ajuntament i durant l'indicat termini es podran presentar al·legacions i alternatives tècniques.
  
Durant els cinc dies següents al venciment del termini anterior els interessats podran presentar les proposicions juridicoeconòmiques que tinguen per convenient, en el registre general de l'ajuntament, en plica tancada i amb la documentació que s'assenyala en els apartats C i D de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
L'acte d'obertura de pliques tindrà lloc a la sala de sessions de la casa consistorial el dia hàbil següent a la conclusió del termini per a presentar-les. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
Aquests terminis quedaran prorrogats per 20 dies addicionals si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i en presentara caució en la quantia que reglamentàriament es determine. La pròrroga es farà constar en l'expedient, s'anunciarà al tauler d'anuncis de l'ajuntament i es comunicarà als qui per desconèixer-la presenten plica prematurament.
  
Cosa que es fa pública perquè siga coneguda de conformitat amb allò que s'ha disposat en l'article 46 de la LRAU.
  
Així mateix se significa que el present anunci es publica igualment als efectes previstos en l'article 59.4 de la Llei de Règim Jurídic de les Administracions Públiques i del Procediment Administratiu Comú, per als interessats que siguen desconeguts o amb domicili ignorat.
  
S'adverteix als efectes procedents, que el sector que es tracta de desenvolupar està pendent a aquesta data de l'aprovació definitiva de la modificació puntual del Pla General d'Ordenació Municipal en el sector, per la qual cosa tots els tràmits i actes que es realitzen així com els seus efectes, s'entenen condicionats a l'aprovació definitiva de la citada modificació puntual.